stanford-oval/wikipedia huggingface dataset:
לומביני
היסטוריה

על פי המסורת, בודהה נולד בלומביני בשנת 563 לפנה"ס, כאשר אימו, המלכה מאיה דווי, הייתה בדרכה מבית בעלה לבית משפחתה. אותה עת השתרע גן במקום, והמלכה טבלה בבריכה וצעדה 20 צעדים צפונה, שם אחזה בעץ וכרעה ללדת. בשנת 249 לפנה"ס ביקר במקום אשוקה, מלך הודו, אשר סימן את מקום לידתו המדויק של בודהה באבן. בנוסף וכפי שנהג לעשות במקומות אחרים הקים אשוקה עמוד הנקרא על שמו, ועליו חרט את דבר ביקורו:
"Hida Budhe jateti Lummini game."
—
"כאן ממש נולד הבודהה, בכפר לומביני הזה."
עד המאה ה-15 הייתה לומביני אתר עלייה לרגל, ובין היתר פקדו אותה הנוסעים הסינים פשיין בשנת 403 והסואן טסאנג ב-636. לאחר מכן חדלו העדויות הכתובות אודות מבקרים באתר, עד שבשנת 1312 פקד את לומביני המלך ריפו מלה והוסיף כיתוב משלו על עמוד אשוקה.
לאחר מכן, חדל המקום לשמש כאתר עלייה לרגל, הוא נשכח ומבניו נהרסו והוקפו בצמחיית פרא. רק בדצמבר 1896 נתגלתה לומביני מחדש. ב-1995 טענו חוקרים כי הצליחו לאתר את האבן שסימנה את מקום הולדתו המדויק של בודהה 5 מטרים מתחת לרצפת מקדש מאיה דווי המקורי. האבן בגודל של 40 ס"מ על 70 ס"מ נחה על שבע שכבות לבנים, והיא מוצגת במקדש.
האתר

שטח האתר המוכרז על ידי אונסק"ו אינו גדול. אורכו 150 מטר, רוחבו 130 מטר והוא משתרע על פני 19.5 דונם.
"בריכת מאיה דווי" המכונה גם "בריכת שאקיה" היא הבריכה בה לפי המסורת רחצה מאיה דווי בטרם ילדה את בודהה. לבריכה צמודים מצפון עמוד אשוקה ושרידי מקדש מאיה דווי שנבנה לפני ביקורו של המלך אשוקה בשנת 249 לפנה"ס. המקדש האדום שנבנה במאה ה-20 נהרס בשנת 1993 במסגרת עבודות המחקר באתר.
האתר כולו מוקף על ידי סוללה בצורת מעגל שקוטרו 900 מטר. בתוך המעגל שוכנים שרידיהם של מספר מנזרים בודהיסטים (ויהארה) המתוארכים לתקופה שבין המאה ה-3 לפנה"ס ועד למאה ה-5, הנמצאים כ-100 עד 150 מטר מזרחית לבריכה. עוד נמצאים באתר שרידים של מספר מקדשים בודהיסטים (סטופה) שנבנו בין המאה ה-3 לפנה"ס והמאה ה-15.
הערות שוליים

1 2  LUMBINI - The birthplace of Lord Buddha
מקום הולדתו המדויק של בודהה
שרידי הויהרה (מנזר) של ניגרודהאראמה
עמוד אשוקה וחלק ממקדש מאיה דווי המודרני שנהרס ב-1993
לידת הבודהה בלומביני
לה דק טהו

זהו שם וייטנאמי; שם המשפחה הוא . על פי הנוהג המקומי, יש להתייחס לאדם זה בשמו הפרטי, טְהוֹ.
| --- | --- |

 לידה:  14 באוקטובר 1911 אה נם, וייטנאם 
 פטירה:  13 באוקטובר 1990 (בגיל 78) האנוי, וייטנאם 
 מדינה:  וייטנאם 
 מקום מגורים:  הו צ'י מין סיטי 
 מקצוע:  גנרל, דיפלומט ופוליטיקאי
 מפלגה:  המפלגה הקומוניסטית של וייטנאם
 השקפה דתית:  חוסר דת 
 פרסים והוקרה:  פרס נובל לשלום (1973)  מסדר כוכב הזהב 
 
לֵה דֶק טְהוֹ או לה דיק טהו (בווייטנאמית: Lê Ðức Thọ;‏ 14 באוקטובר 1911 – 13 באוקטובר 1990) היה מהפכן, גנרל, דיפלומט ופוליטיקאי וייטנאמי, שסירב לקבל את פרס נובל לשלום, שוועדת פרס נובל מצאה לנכון להעניק לו ביחד עם הנרי קיסינג'ר (שבחר לקבל את הפרס) בשנת 1973.
ב-1930 עזר טהו לייסד את המפלגה הקומוניסטית של וייטנאם. בעקבות פעילותו, השלטונות המקומיים של האימפריה הקולוניאלית הצרפתית כלאו אותו למשך כמה שנים, מ-1930–1936 ושוב בין השנים 1939–1944. אחרי שחרורו ממאסר, ב-1945, עזר טהו להנהיג את הווייט מין, ארגון שהוקם על מנת להשיג עצמאות לווייטנאם מהשלטון הצרפתי, עד שנחתמו ההסכמים של ועידת ז'נבה ב-1954. ב-1955 הצטרף לפוליטביורו של מפלגת הפועלים של וייטנאם, שהפכה היום למפלגה הקומוניסטית של וייטנאם. ב-1956 ניהל טהו את הווייטקונג, שפעל נגד הממשל בדרום וייטנאם.
הסכמי השלום של פריז

ארצות הברית הצטרפה באופן פעיל למלחמת וייטנאם במהלך שנות ה-60. בין השנים 1969—1973 נערכו בפריז שיחות, חלקן חשאיות וחלקן גלויות, לקידום תהליך השלום בין המדינות. המגעים שניהל טהו, שהיה נציגה של הרפובליקה הדמוקרטית הווייטנאמית בשיחות החשאיות, והיועץ לביטחון לאומי דאז, הנרי קיסינג'ר, הן שהובילו להפסקת האש בין המדינות ב-23 בינואר 1973. הבסיס של ההסכם ההיסטורי כלל: שחרור שבויים תוך 80 ימים, הפסקת אש שתפוקח על ידי ה-ICC ‏(International Commission of Control and Supervision), בחירות חופשיות ודמוקרטיות בדרום וייטנאם, תימשך פעילותה של הסוכנות האמריקנית לפיתוח בינלאומי (USAID) בדרום וייטנאם והכוחות של צפון וייטנאם יוכלו להישאר בדרום וייטנאם.
אף שההסכמים נחתמו ב-23 בינואר 1973, נמשכו המגעים בין המדינות גם בהמשך, גם הלחימה נמשכה באופן לא סדיר בחלק מהמקומות. כאשר נסוגו הכוחות המזוינים של ארצות הברית, ב-29 במרץ, ההפצצות בצפון וייטנאם נמשכו. כיוון שההסכמים הופרו על ידי כל הצדדים, שבו קיסינג'ר וטהו אל שולחן הדיונים במאי וביוני 1973 על מנת להשיב את תהליך השלום על כנו. ב-13 ביוני 1973 חתמו ארצות הברית וצפון וייטנאם על תצהיר משותף לפיו שתי המדינות יישמו את ההסכמים.
פרס נובל לשלום

ועדת פרס נובל מצאה לנכון להעניק ללה דק טהו ולהנרי קיסינג'ר במשותף את פרס נובל לשלום בשנת 1973, על מאמציהם בקידום המשא ומתן בהסכמי פריז. קיסינג'ר קיבל את הפרס באותה שנה, אולם טהו סירב לקבל את הפרס בטענה שעדיין אין שלום בארצו.
הערות שוליים

↑  דוידה גינטר ויונתן פיין, אני רוצה להודות להורי, ולאלפרד נובל, באתר nrg‏, 10 בדצמבר 2007.
| זוכי פרס נובל לשלום |
| --- | --- | --- |
| 1901–1925 | דינן, פאסי (1901) • דוקומון, גובאט (1902) • קרמר (1903) • המוסד לחוק בינלאומי (1904) • פון זוטנר (1905) • רוזוולט (1906) • מונטה, רנו (1907) • ארנולדסון, באייר (1908) • ברנארט, דה קונסטן (1909) • לשכת השלום הבינלאומית בשווייץ (1910) • אסר, פריד (1911) • רוט (1912) • לה פונטן (1913) • לא הוענק (1914–1916) • הצלב האדום (1917) • לא הוענק (1918) • וילסון (1919) • בורז'ואה (1920) • ברנטין, לאנגה (1921) • ננסן (1922) • לא הוענק (1923-1924) • צ'מברלין, דוז (1925) |  |
| 1926–1950 | בריאן, שטרזמן (1926) • ביוסון, קווידה (1927) • לא הוענק (1928) • קלוג (1929) • סודרבלום (1930) • אדמס, באטלר (1931) • לא הוענק (1932) • אנג'ל (1933) • הנדרסון (1934) • פון אוסייצקי (1935) • לאמאס (1936) • ססיל (1937) • משרד ננסן הבין-לאומי לפליטים (1938) • לא הוענק (1939–1943) • הוועד הבינלאומי של הצלב האדום (1944) • הול (1945) • באלץ', מוט (1946) • מועצת שירות הידידים הבריטית, אגודה אמריקאית לשירותי הידידים (1947) • לא הוענק (1948) • אור (1949) • באנץ' (1950) |  |
| 1951–1975 | ז'ואו (1951) • שווייצר (1952) • מרשל (1953) • נציבות האו"ם לפליטים (1954) • לא הוענק (1955–1956) • פירסון (1957) • פיר (1958) • נואל-בייקר (1959) • לוטולי (1960) • המרשלד (1961) • פאולינג (1962) • הצלב האדום (1963) • לותר קינג (1964) • UNICEF‏ (1965) • לא הוענק (1966–1967) • קאסן (1968) • ארגון העבודה הבין-לאומי (1969) • בורלוג (1970) • ברנדט (1971) • לא הוענק (1972) • קיסינג'ר, לה דק טהו (סירב לקבל) (1973) • מקברייד, סאטו (1974) • סחרוב (1975) |  |
| 1976–2000 | ויליאמס, מגווייר (1976) • אמנסטי אינטרנשיונל (1977) • בגין, סאדאת (1978) • תרזה (1979) • אסקיבל (1980) • נציבות האו"ם לפליטים (1981) • מירדאל, רובלס (1982) • ואלנסה (1983) • טוטו (1984) • האגודה הבין-לאומית של רופאים למניעת מלחמה גרעינית (1985) • ויזל (1986) • אריאס (1987) • כוחות שמירת השלום של האומות המאוחדות (1988) • גיאטסו (1989) • גורבצ'וב (1990) • סו צ'י (1991) • מנצ'ו (1992) • מנדלה, דה קלרק (1993) • רבין, פרס, ערפאת (1994) • רוטבלט, ועידות פגוואש בנושא מדע ועניינים בין-לאומיים (1995) • בלו, הורטה (1996) • המאמץ העולמי לאיסור על השימוש במוקשים, ויליאמס (1997) • יום, טרימבל (1998) • רופאים ללא גבולות (1999) • קים (2000) |  |
| 2001 ואילך | האומות המאוחדות, אנאן (2001) • קרטר (2002) • עבאדי (2003) • מאטאיי (2004) • הסוכנות הבינלאומית לאנרגיה אטומית, אל-בראדעי (2005) • יונוס, גרמין (2006) • גור, הפאנל הבין-ממשלתי לשינוי האקלים (2007) • אהטיסארי (2008) • אובמה (2009) • שיאובו (2010) • ג'ונסון-סירליף, בואי, כרמאן (2011) • האיחוד האירופי (2012) • הארגון למניעת הפצת נשק כימי (2013) • יוספזאי, סאטיארת'י (2014) • קוורטט הדיאלוג הלאומי בתוניסיה (2015) • סנטוס (2016) • התנועה הבינלאומית להשמדת נשק גרעיני (2017) • מוראד, מקווגי (2018) • אבי אחמד​  (2019) • תוכנית המזון העולמית​ (2020) • מוראטוב, רסה​ (2021) • ביאליצקי, ממוריאל, המרכז לחירויות אזרחיות (2022) • נרגוס מוחמדי (2023) •ניהון הידאנקיו (2024)  |  |
| --- | --- |
בקרת זהויות :  BnF: cb12127370q (data)  GND: 127005390  ISNI: 0000 0001 0606 5583  LCCN: n82126806  NARA: 10570003  NKC: xx0302388  SNAC: w6168w74  SUDOC: 031701124  VIAF: 30889714   WorldCat (עם VIAF): 30889714
לה דפאנס

| --- | --- |
מבט על הדפאנס ממרומי שער הניצחון
מבט על הדפאנס ממרומי שער הניצחון
 מדינה:  צרפת צרפת
 עיר אם:  פריז
 תאריך ייסוד:  1958 
 על שם:  La Défense de Paris 
 שטח:  14 קמ"ר
 גובה:  53 מטרים
 אוכלוסייה:  ‏
  ‑ ברובע:  20,000 (2006)
 קואורדינטות:  48°53′30″N 2°14′27″E﻿ / ﻿48.891666666667°N 2.2408333333333°E﻿ / 48.891666666667; 2.2408333333333 
 אזור זמן:  UTC+2
 https://parisladefense.com
  מפת מיקום  מפה מפורטת   (למפת פריז מוגדלת) לה דפאנס(למפת פריז רגילה) לה דפאנס  he tabBackground:;tabBorder:#aaa;defaultTab:0;
 
לה דפאנס (בצרפתית: La Défense) הוא מרכז העסקים הראשי של המטרופולין של פריז. אוכלוסייתו היא כ-20,000 אנשים והוא שוכן מחוץ לכביש טבעת של פריז, בולוואר פריפריק וסמוך לו. הרובע שייך למחוז רמות הסן. הדפאנס מכונה לעיתים הרובע ה-21 של פריז, אף שהוא נמצא מערבית לפריז. הדפאנס מהווה את הנקודה האחרונה באקס היסטוריק, שמתחיל במוזיאון הלובר ועובר דרך שאנז אליזה, שער הניצחון ושדרת שארל דה גול עד הגיעו לדפאנס.
הדפאנס הוא רובע עסקים וקניות בדומה לקנרי וורף - רובע העסקים והקניות של לונדון; שני הרבעים נמצאים מחוץ לעיר ואינם חודרים לאזור ההיסטורי שלה. בדפאנס נמצאים גורדי שחקים רבים, אחד המפורסמים שבהם הוא הגרנד ארש.
הדפאנס הוא אזור העסקים הגדול ביותר בשטחו באירופה.
היסטוריה

הרובע נקרא לה דפאנס - La Défense, על שם הפסל שנמצא בו, La Défense de Paris ("ההגנה של פריז"). הפסל הוצב בשנת 1883 לזכר החיילים שהגנו על פריז בזמן מלחמת צרפת–פרוסיה.
בספטמבר 1958 החלה בנייתו של הדפאנס והחלו לקום בניינים גבוהים שהחליפו את המפעלים, בתי העוני והחוות שהיו קודם לכן בשטחו. המרכז לתעשייה וטכנולוגיה חדשה (CNIT) היה בין הבניינים הראשונים שנבנו באזור. גורדי השחקים הראשונים שנבנו היו זהים זה לזה ומוגבלים בגובה של 100 מטר. בשנת 1966 נבנה בניין המשרדים הראשון וב-1970 נסלל קו A ב-RER שהוביל למקום מכיכר שארל דה גול.
בתחילת שנות ה-70, בתגובה להרס גדול, החלו להיבנות בניינים מ"דור שני" אבל המשבר הפיננסי של 1973 כמעט עצר את כל הבנייה באזור.
בתחילת שנות ה-80 החלו להיבנות בניינים מ"דור שלישי". מרכז הקניות, ה-"Quatre Temps", שהיה הגדול באירופה כשנבנה ב-1981. ב-1982 החלה תחרות ה-"Tête Défense" ("ראש הדפאנס"), לתכנון מבנה שישלים את האקס היסטוריק. המבנה שזכה בתחרות, והוא גם המבנה שניצב במקום גם היום, הוא הגרנד ארש. באותו זמן החלו להיבנות גם בתי מלון, בניין המרכז לתעשייה וטכנולוגיה חדשה (CNIT) נבנה מחדש וב-1992 הוארך קו 1 של המטרו של פריז עד הדפאנס, דבר שהפך את האזור לנגיש יותר. באמצע שנות ה-90 התרחב הרובע עוד יותר, דבר שהפך אותו למרכז העסקים הגדול ביותר באירופה עד היום.
ביום הבסטיליה בשנת 1991 ביצע מלחין המוזיקה האלקטרונית ז'אן מישל ז'אר קונצרט כשהוא משתמש בגרנד ארש ובשלושה מגדלים מהאזור כמסכים להקרנה על במה בצורת פירמידה מעל הכביש. המופע החוצות, ששמו היה "פריז לה דפאנס", משך כ-2.5 מיליון צופים שעמדו כל הדרך עד לשער הניצחון. בהופעה זו נרשם שיא גינס עולמי על הנוכחות הגדולה ביותר בהופעה אי-פעם.
בדפאנס נמצאים משרדים ראשיים של חברות חשובות רבות - סוסייטה ז'נרל, סאנופי-אוונטיס, נף סז'טל, טוטאל, ארווה, ארסלור וגם AXA. המגדל הגבוה ביותר ברובע כיום, "Tour First" ("המגדל הראשון"), נבנה בשנת 1974, גובהו 231 מ', הוא בעל 50 קומות והחליף את מגדל מונפרנאס בתואר המבנה הגבוה ביותר בסביבות פריז אחרי מגדל אייפל. גובהו המקורי של המגדל היה 159 מטר, אך לאחר שיפוץ שעבר בין השנים 2007–2011 הוא הוגבה לגובהו הנוכחי.
ב-9 בספטמבר 2008 חגג הדפאנס 50 שנה במופע זיקוקים ענק.
בדצמבר 2005 הכריז מנכ"ל הנהלת הדפאנס על תוכנית פיתוח 9-שנתית מ-2006 ועד 2015. תהליך המודרניזציה החשוב הזה אמור לתת עיצוב חדש למחוז ויתמקד ב-4 צירים מרכזיים: שיפוץ גורדי שחקים ישנים, אישור בניית בניינים חדשים, שיפור האיזון בין בנייני עסקים לבנייני מגורים ושיפור התחבורה של עובדי המקום כך שיוכלו להגיע לדפאנס ביתר קלות. ישנן 3 מטרות: בניית 150,000 מ"ר של משרדים תוך כדי הריסה ובנייה מחדש, בניית 300,000 מ"ר של משרדים תוך כדי בניית מבנים חדשים ובניית 100,000 מ"ר של בתי מגורים. ממשלת צרפת אישרה את הפרויקט בשנת 2006 והוא אמור להסתיים בשנת 2015. האדריכלות המערבית מעודדת את פריז ליצור גורדי שחקים נוספים ליד פריז. יתרון גורדי השחקים הוא שהם חסכוניים יותר מבניינים קטנים אך המבנים יצטרכו להתגבר על כמה מהבעיות הכלכליות של צרפת ובעיות נוספות. בהמשך ייבנו בדפאנס גורדי שחקים נוספים וגבוהים יותר, כמו "מגדל הז'נראלי" שיושלם בשנת 2014 וגובהו יהיה 265 מ' עם 46 קומות, "מגדל פאר" שיושלם בשנת 2017 וגובהו יהיה 296 מ' עם 71 קומות, וה"הרמיטאז' פלאזה" שיושלם בשנת 2016 וגובהו יהיה 320 מ' עם 93 קומות.
נתונים עדכניים

12 אזורים
1.6 קמ"ר
3,500,000 מ"ר
1,500 עסקים
150,000 עובדים
20,000 תושבים
210,000 מ"ר של חנויות (ביניהם 120,000 מ"ר של ה-Quatre Temps - הקניון הגדול ביותר באירופה)
2,600 חדרי מלון
310,000 מ"ר של טיילת
110,000 מ"ר של צמחייה
60 פסלים ומונומטים בשטח פתוח
הדפאנס ומלפניו משתרע יער בולון
מבט על הדפאנס מכיוון שער הניצחון ושאנז אליזה
פנורמה של הדפאנס בלילה
ראו גם

רובעי פריז
"La Défense de Paris" - פסל "ההגנה של פריז", המנציח את המצור על פריז בזמן מלחמת צרפת–פרוסיה
הגראנד ארש
לייף פרסון

| --- | --- |

 לידה:  12 במרץ 1945 (בן 79) פרוכיית אוסקר, שוודיה 
 מדינה:  שוודיה 
 מקום לימודים:  אוניברסיטת סטוקהולם, Norra Real 
 שפות היצירה:  שוודית 
 סוגה:  רומן פשע 
 תקופת הפעילות:  מ-1978 
 צאצאים:  מאלין פרסון ג'וליטו 
 פרסים והוקרה:  פרס מפתח הזכוכית (2011)  פרס רומן הפשע השוודי הטוב ביותר (2010)  פרס פלה רוזנקרץ (2012)  פרס הפגיון הבינלאומי של CWA (2017)  פרס רומן הפשע השוודי הטוב ביותר (2003)  סופר השנה (2011)  פרס רומן הפשע השוודי הטוב ביותר (1982)  Piraten award (2012)  Pocketpriset (2007) 
 www.leifgwpersson.se
 
לייף גוסטב וילי פרסון (בשוודית: Leif Gustav Willy Persson; נולד ב-12 במרץ 1945) הוא קרימינולוג וסופר שוודי. התפרסם בשל ספרי הפשע הרבים שכתב, והדמויות הספרותיות המגוונות שמופיעות בהם.
ביוגרפיה

פרסון נולד בסטוקהולם ב-12 במרץ 1945 לגוסטב ומרגיט פרסון. לאחר סיום לימודיו הצטרף למשטרת שוודיה. שמו עלה לכותרות ב-1977 בעקבות מעצרה של דוריס הופ (Doris Hopp), סרסורית מובילה בסטוקהולם. זמן קצר לאחר המעצר, פרסם העיתון דגנס ניהטר מכתב ששלח מפקד המשטרה קרל פרסון לראש הממשלה אולוף פלמה. במכתב נטען כי בין הפוקדים הקבועים של רשת בתי הבושת שניהלה הופ, נמנה שר המשפטים לנארט גייר. הדיווח הוביל לסערה ציבורית גדולה בשוודיה, שאף גרמה לסגירת העיתון דגנס ניהטר לתקופה קצרה. במשטרה נערכה חקירה פנימית שבסופה התגלה כי מי שהדליף לעיתון את המכתב היה לייף פרסון. הוא סולק מהמשטרה ושקל להתאבד, אולם התקבל כמרצה אורח לקרימינולוגיה באוניברסיטת סטוקהולם. לאחר מכן הוא מונה כיועץ עבור המשטרה השוודית.
במקביל לפעילותו המקצועית, החל פרסון בקריירת כתיבה ענפה, וכתב ספרי מחקר רבים לצד רומנים משטרתיים ובלשיים שהפכו אותו לאישיות מוכרת בכל רחבי שוודיה. הוא החל להופיע באופן קבוע בתוכניות טלוויזיה שוודיות העוסקות בפשיעה. הוא ידוע בשוודיה לעיתים קרובות פשוט בכינוי "GW".
כתיבתו

פרסון ידוע בעיקר בזכות ספרי המתח המשטרתיים שכתב. בספריו ישנן מספר דמויות בולטות שחוזרות על עצמן לעיתים קרובות. הדמות המוכרת ביותר שלו היא אוורט בקסטרום - בלש במחלק הרצח של משטרת שוודיה. בניגוד למקובל בספרות בלשים, דמותו של בקסטרום היא דמות של אנטי-גיבור מובהק. הוא יהיר, אנוכי, גזען, שוביניסט, הומופוב שתיין, ומשתדל לנצל את תפקידו במשטרה כדי להרוויח טובות הנאה. עם זאת, הוא ניחן באינטואיציה חדה שעוזרת לו לפענח מקרי פשע מורכבים. שלושה מספריו של פרסון עוסקים ישירות בדמותו של בקסטרום, ושניים מהם אף תורגמו לעברית. ב-2015 שודרה סדרת הדרמה האמריקנית "בקסטרום" אשר מבוססת על ספריו של פרסון. את בקסטרום גילם בסדרה ריין וילסון. בניגוד למתואר בספרים, עלילת הסדרה מתרחשת בפורטלנד, אורגון ולא בשוודיה. ב-2020 שודרה בשוודיה מיני-סדרה בשם "בקסטרום" בה גילם של ברגקוויסט את דמותו של בקסטרום.
אף על פי שברחבי העולם התפרסמה בעיקר דמותו של בקסטרום, בשוודיה עצמה מוכרת יותר דמות אחרת פרי עטו: הבלשית אנה הולט. הולט מופיעה לא רק בספריו של פרסון, אלא גם בספריו של חברו לעט יאן גויו. דמותה הופיעה פעמים רבות בסרטים ובסדרות טלוויזיה שוודיות, תמיד בגילומה של פטרה נילסן.
דמויות מוכרות נוספות פרי עטו הם הבלש יאן לווין (אשר מנהל רומן עם הולט) וצמד הבלשים החברים יארנברג ויוהנסון. ב-1984 הופיעו דמויותיהם בסרט בשם "האיש ממיורקה", בו סוון וולטר מגלם את יארנברג, ותומאס פון ברומסן מגלם את יוהנסון. כמו כן עומדות דמויותיהם במרכזן של שתי סדרות טלוויזיה שוודיות: En pilgrims död (2013), ו-Den fjärde mannen (2014). בשתי הסדרות גולם יארנברג בידי פטר סוונסון ויוהנסון בידי רולף לאסגורד. בשתי הסדרות הופיע גם בקסטרום כדמות משנה בגילומו של קלאס מאלמברג.
ספריו שתורגמו לעברית

הרצח של לינדה, עברית: נעמה בן דור, דני ספרים, 2015.
רצח בראשי תיבות, עברית: שרה ריפין, דני ספרים, 2016.
פרסים ומועמדויות של אד שירן

אד שירן הוא זמר-יוצר אנגלי. הוא החל להקליט מוזיקה בשנת 2005, ועבר ללונדון בשנת 2008 כדי להמשיך בקריירה המוזיקלית שלו. בתחילת 2011 הוציא את המיני-אלבום השמיני שלו באופן עצמאי, No. 5 Collaborations Project. בהוציאו, זכה שירן להצלחה ותשומת לב. שלושה חודשים לאחר מכן, חתם שירן בחברות התקליטים אסיילום ואטלנטיק רקורדס.
שירן פרץ מסחרית ביוני 2011, כאשר סינגל הבכורה שלו, "The A Team", הגיע למקום הראשון במצעד הסינגלים הבריטי. אלבום הבכורה שלו, +, זכה להצלחה מסחרית, בעיקר הודות לסינגלים "The A Team" ו-"Lego House", והוסמך לתואר פלטינה משושה בבריטניה. בשנת 2012, זכה שירן פרסי המוזיקה הבריטית, עבור "אמן הסולו הזכר הבריטי הטוב ביותר", ו"פריצת השנה הבריטית", בעוד ש-"The A Team" זכה גם בפרסי אייבור נובלו לשיר הטוב ביותר מבחינה מוזיקלית ולירית.
פרסי 4Music

| שנה | מועמד | פרס | תוצאה | מקור |
| --- | --- | --- | --- | --- |
| 2011 | אד שירן | הפריצה הטובה ביותר | מועמדות |  |
| 2012 | "Drunk" | הווידאו הטוב ביותר | מועמדות |  |
| 2014 | אד שירן | הבן הטוב ביותר | מועמדות |  |
| 2014 | אד שירן | הבן הטוב ביותר | מועמדות |  |
פרס המוזיקה האמריקאית

| שנה | מועמד | פרס | תוצאה | מקור |
| --- | --- | --- | --- | --- |
| 2015 | אד שירן | פרס המוזיקה האמריקאית לאמנ/ית השנה | מועמדות |  |
| 2015 | אד שירן | פרס המוזיקה האמריקאית לאמן הפופ/רוק האהוב ביותר | זכייה |  |
| 2015 | אד שירן | פרס המוזיקה האמריקאית לאמן המוזיקה העכשווית למבוגרים האהוב ביותר | מועמדות |  |
| 2015 | x ‏(Multiply) | פרס המוזיקה האמריקאית לאלבום הפופ/רוק האהוב ביותר | מועמדות |  |
| 2015 | "Thinking Out Loud" | פרס המוזיקה האמריקאית לסינגל של השנה | מועמדות |  |
| 2017 | אד שירן | פרס המוזיקה האמריקאית לאמנ/ית השנה | מועמדות |  |
| 2017 | אד שירן | פרס המוזיקה האמריקאית לאמן הפופ/רוק האהוב ביותר | מועמדות |  |
| 2017 | אד שירן | פרס המוזיקה האמריקאית לאמן המוזיקה העכשווית למבוגרים האהוב ביותר | מועמדות |  |
| 2017 | "Shape of You" | פרס המוזיקה האמריקאית לשיר הפופ/רוק האהוב ביותר | מועמדות |  |
| 2017 | "Shape of You" | פרס המוזיקה האמריקאית לקליפ של השנה | מועמדות |  |
| 2018 | אד שירן | פרס המוזיקה האמריקאית לאמנ/ית השנה | מועמדות |  |
| 2018 | אד שירן | פרס המוזיקה האמריקאית לאמן הפופ/רוק האהוב ביותר | מועמדות |  |
| 2018 | אד שירן | פרס המוזיקה האמריקאית לאמן המוזיקה העכשווית למבוגרים האהוב ביותר | מועמדות |  |
| 2018 | "Perfect" | פרס המוזיקה האמריקאית לשיר הפופ/רוק האהוב ביותר | מועמדות |  |
| 2018 | ÷ (Divide) | פרס המוזיקה האמריקאית לאלבום הפופ/רוק האהוב ביותר | מועמדות |  |
| 2018 | Tour ÷ | פרס המוזיקה האמריקאית לסיבוב ההופעות של השנה | מועמדות |  |
| 2019 | Tour ÷ | פרס המוזיקה האמריקאית לסיבוב ההופעות של השנה | מועמדות |  |
| 2021 | אד שירן | פרס המוזיקה האמריקאית לאמן הפופ/רוק האהוב ביותר | זכייה |  |
פרסי APRA

| שנה | מועמד | פרס | תוצאה |
| --- | --- | --- | --- |
| 2013 | "Lego House" | העבודה הבינלאומית של השנה | מועמדות |
| 2017 | "Love Yourself" | העבודה הבינלאומית של השנה | מועמדות |
| 2018 | "Castle on the Hill" | העבודה הבינלאומית של השנה | מועמדות |
| 2018 | "Shape of You" | העבודה הבינלאומית של השנה | זכייה |
פרסי המוזיקה של ARIA

| שנה | מועמד | פרס | תוצאה | מקור |
| --- | --- | --- | --- | --- |
| 2012 | + (Plus) | האמן הבינלאומי הטוב ביותר | מועמדות |  |
| 2013 | + (Plus) | האמן הבינלאומי הטוב ביותר | מועמדות |  |
| 2014 | x ‏(Multiply) | האמן הבינלאומי הטוב ביותר | מועמדות |  |
| 2015 | x ‏(Multiply) | האמן הבינלאומי הטוב ביותר | מועמדות |  |
| 2017 | ÷ & Loose Change | האמן הבינלאומי הטוב ביותר | מועמדות |  |
| 2018 | ÷ | האמן הבינלאומי הטוב ביותר | מועמדות |  |
| 2019 | No.6 Collaborations Project | האמן הבינלאומי הטוב ביותר | מועמדות |  |
| 2022 | = | האמן הבינלאומי הטוב ביותר | בהמתנה |  |
פרסי המוזיקה של BBC

| שנה | מועמד | פרס | תוצאה | מקור |
| --- | --- | --- | --- | --- |
| 2014 | אד שירן | האמן הבריטי של השנה | זכייה |  |
| 2014 | "Sing" | שיר השנה | מועמדות |  |
| 2015 | אד שירן | האמן הבריטי של השנה | מועמדות |  |
| 2015 | "Bloodstream" | שיר השנה | מועמדות |  |
| 2017 | אד שירן | אמן השנה | מועמדות |  |
| 2017 | ÷ | האמן הבריטי של השנה | מועמדות |  |
פרסי הנוער של BBC רדיו 1

| שנה | מועמד | פרס | תוצאה | מקור |
| --- | --- | --- | --- | --- |
| 2011 | "The A Team" | הסינגל הבריטי הטוב ביותר | זכייה |  |
| 2014 | אד שירן | ההופעת הסולו הבריטית הטוב ביותר | זכייה |  |
| 2015 | אד שירן | ההופעת הסולו הבריטית הטוב ביותר | זכייה |  |
| 2017 | אד שירן | ההופעת הסולו הבריטית הטוב ביותר | זכייה |  |
| 2018 | אד שירן | ההופעת הסולו הבריטית הטוב ביותר | זכייה |  |
| 2018 | "Perfect Duet" (עם ביונסה) | הסינגל הטוב ביותר | מועמדות |  |
פרסי המוזיקה הלטינית של בילבורד

| שנה | מועמד | פרס | תוצאה | מקור |
| --- | --- | --- | --- | --- |
| 2016 | אד שירן | אמן הקרוסאובר של השנה | מועמדות |  |
| 2022 | אד שירן | אמן הקרוסאובר של השנה | מועמדות |  |
פרסי המוזיקה של בילבורד

| שנה | מועמד | פרס | תוצאה | מקור |
| --- | --- | --- | --- | --- |
| 2015 | אד שירן | פרס המוזיקה של בילבורד לזמר המוביל | מועמדות |  |
| 2015 | אד שירן | פרס המוזיקה של בילבורד לאמן הבילבורד 200 המוביל | מועמדות |  |
| 2015 | אד שירן | פרס המוזיקה של בילבורד לאמן שירי הרדיו המוביל | מועמדות |  |
| 2015 | אד שירן | פרס המוזיקה של בילבורד לאמן שירים דיגיטליים מוביל | מועמדות |  |
| 2015 | x ‏(Multiply) | פרס המוזיקה של בילבורד לאלבום הבילבורד 200 המוביל | מועמדות |  |
| 2016 | אד שירן | פרס המוזיקה של בילבורד לזמר המוביל | מועמדות |  |
| 2016 | אד שירן | פרס המוזיקה של בילבורד לאמן שירי הרדיו המוביל | מועמדות |  |
| 2016 | x ‏(Multiply) | פרס המוזיקה של בילבורד לאלבום הבילבורד 200 המוביל | מועמדות |  |
| 2018 | אד שירן | פרס המוזיקה של בילבורד לאמן המוביל | זכייה |  |
| 2018 | אד שירן | פרס המוזיקה של בילבורד לזמר המוביל | זכייה |  |
| 2018 | אד שירן | פרס המוזיקה של בילבורד לאמן הבילבורד 200 המוביל | מועמדות |  |
| 2018 | אד שירן | פרס המוזיקה של בילבורד לאמן ההוט 100 המוביל | זכייה |  |
| 2018 | אד שירן | פרס המוזיקה של בילבורד לאמן שיאן מכירות השירים | זכייה |  |
| 2018 | אד שירן | פרס המוזיקה של בילבורד לאמן שירי הרדיו המוביל | זכייה |  |
| 2018 | אד שירן | פרס המוזיקה של בילבורד לאמן הסטרימינג המוביל | מועמדות |  |
| 2018 | אד שירן | פרס המוזיקה של בילבורד לאמן סיבוב ההופעות המוביל | מועמדות |  |
| 2018 | אד שירן | פרס המוזיקה של בילבורד להישג המצעדים | מועמדות |  |
| 2018 | "Shape of You" | פרס המוזיקה של בילבורד לשיר ההוט 100 המוביל | מועמדות |  |
| 2018 | "Shape of You" | פרס המוזיקה של בילבורד לשיר הרדיו המוביל | זכייה |  |
| 2018 | "Shape of You" | פרס המוזיקה של בילבורד לשיר הסטרימינג המוביל (וידאו) | מועמדות |  |
| 2018 | "Perfect" | פרס המוזיקה של בילבורד לשיר הנמכר ביותר | מועמדות |  |
| 2018 | ÷ (Divide) | פרס המוזיקה של בילבורד לאלבום הבילבורד 200 המוביל | מועמדות |  |
| 2018 | ÷ (Divide) | פרס המוזיקה של בילבורד לאלבום הנמכר ביותר | מועמדות |  |
| 2019 | אד שירן | פרס המוזיקה של בילבורד לזמר המוביל | מועמדות |  |
| 2019 | אד שירן | פרס המוזיקה של בילבורד לאמן סיבוב ההופעות המוביל | זכייה |  |
| 2022 | אד שירן | פרס המוזיקה של בילבורד לזמר המוביל | מועמדות |  |
| 2022 | אד שירן | פרס המוזיקה של בילבורד לאמן הבילבורד גלובל 200 המוביל | מועמדות |  |
| 2022 | אד שירן | פרס המוזיקה של בילבורד לאמן הבילבורד גלובל ללא ארצות הברית המוביל | זכייה |  |
| 2022 | אד שירן | פרס המוזיקה של בילבורד לאמן שירי הרדיו המוביל | מועמדות |  |
| 2022 | אד שירן | פרס המוזיקה של בילבורד לאמן שיאן מכירות השירים | מועמדות |  |
| 2022 | "Bad Habits" | פרס המוזיקה של בילבורד לשיר הנמכר ביותר | מועמדות |  |
| 2022 | "Bad Habits" | פרס המוזיקה של בילבורד לשיר הרדיו המוביל | מועמדות |  |
| 2022 | "Bad Habits" | פרס המוזיקה של בילבורד לשיר הבילבורד גלובל 200 המוביל | מועמדות |  |
| 2022 | "Bad Habits" | פרס המוזיקה של בילבורד לשיר הבילבורד גלובל ללא ארצות הברית המוביל | מועמדות |  |
פרסי BMI > פרסי BMI של לונדון

| שנה | מועמד | פרס | תוצאה | מקור |
| --- | --- | --- | --- | --- |
| 2013 | "The A Team" | פרס שירי הפופ | זכייה |  |
| 2014 | "Everything Has Changed" (עם טיילור סוויפט) | פרס שירי הפופ | זכייה |  |
| 2014 | "Lego House" | פרס שירי הפופ | זכייה |  |
| 2014 | "Little Things" | פרס שירי הפופ | זכייה |  |
| 2016 | "Photograph" | פרס שירי הפופ | זכייה |  |
| 2016 | "Thinking Out Loud" | פרס שירי הפופ | זכייה |  |
| 2016 | "Thinking Out Loud" | שיר השנה | זכייה |  |
| 2017 | "Thinking Out Loud" | הופעת המיליון | זכייה |  |
| 2017 | "Cold Water" (ככותב) | פרס שירי הפופ | זכייה |  |
| 2017 | "Love Yourself" | פרס שירי הפופ | זכייה |  |
| 2017 | "Love Yourself" | שיר השנה | זכייה |  |